ประกาศสำนักงานคณะกรรมการอาหารและยาประกาศสำนักงานคณะกรรมการอาหารและยาเรื่องใบรับรองสถานที่ผลิตสำหรับการนำเข้าอาหาร เนื่องด้วยตามข้อ ๓ ประกาศกระทรวงสาธารณสุข (ฉบับที่ ๑๙๓)พ.ศ. ๒๕๔๓ เรื่อง วิธีการผลิต เครื่องมือเครื่องใช้ในการผลิต และการเก็บรักษาอาหารแก้ไขเพิ่มเติมโดยประกาศกระทรวงสาธารณสุข (ฉบับที่ ๒๓๙) พ.ศ. ๒๕๔๔กำหนดให้ผู้ที่นำเข้าอาหารตามรายชื่อที่กำหนด ต้องจัดให้มีการรับรองวิธีการผลิตเครื่องมือเครื่องใช้ในการผลิต และการเก็บรักษาอาหาร ไม่ต่ำกว่าเกณฑ์ที่กำหนดไว้ในบัญชีแนบท้ายประกาศดังกล่าวซึ่งมีผลบังคับใช้ตั้งแต่วันที่ ๒๔ กรกฎาคม พ.ศ. ๒๕๔๔เพื่อให้เกิดความชัดเจนมากขึ้นสำหรับใช้เป็นแนวทางในการปฏิบัติ สำนักงานคณะกรรมการอาหารและยากำหนดแนวทางในการปฏิบัติดังนี้ข้อ ๑ให้ยกเลิก(๑) ประกาศสำนักงานคณะกรรมการอาหารและยา เรื่อง ใบรับรองสถานที่ผลิตสำหรับการนำเข้าอาหารตามประกาศกระทรวงสาธารณสุข(ฉบับที่ ๑๙๓) พ.ศ. ๒๕๔๓ ลงวันที่ ๙ กรกฎาคม พ.ศ. ๒๕๔๔(๒) ประกาศสำนักงานคณะกรรมการอาหารและยา เรื่อง ใบรับรองสถานที่ผลิตสำหรับการนำเข้าอาหารตามประกาศกระทรวงสาธารณสุข(ฉบับที่ ๑๙๓) พ.ศ. ๒๕๔๓ (แก้ไขเพิ่มเติมฉบับที่ ๒) ลงวันที่ ๒๖ กรกฎาคม พ.ศ. ๒๕๔๔ข้อ ๒ ใบรับรองต้องระบุเกณฑ์ที่เป็นไปตามประกาศกระทรวงสาธารณสุข(ฉบับที่ ๑๙๓) พ.ศ. ๒๕๔๓ หรือมีรายละเอียดเทียบเท่ากับประกาศกระทรวงสาธารณสุขฉบับดังกล่าวหรือมีระบบประกันคุณภาพของอาหารอย่างใดอย่างหนึ่งดังต่อไปนี้(๑) หลักเกณฑ์ทั่วไปด้านสุขลักษณะอาหาร (General Principlesof Food Hygiene) ที่กำหนดโดยโครงการมาตรฐานอาหารระหว่างประเทศ เอฟ เอ โอ/ดับบลิวเอช โอ, โคเด็กซ์(๒) ระบบการวิเคราะห์อันตรายและควบคุมจุดวิกฤต (Hazard Analysis and CriticalControt Point System)(๓) ระบบบริหารคุณภาพ (Quality Management System) ของ ไอ เอสโอ (ISO)(๔) เกณฑ์อื่นหรือระบบอื่นที่มีความเทียบเท่าตาม (๑) - (๓)ข้อ ๓ใบรับรองตามข้อ ๒ ต้องเป็นต้นฉบับ กรณีที่ไม่สามารถใช้ต้นฉบับให้ใช้สำเนาใบรับรองซึ่งรับรองสำเนาหรือข้อความโดยหน่วยงานที่ออกใบรับรองนั้น ๆ หรือสถานทูตของผู้ผลิตในประเทศไทยหรือหน่วยงานของรัฐหรือบุคคลที่รัฐรับรองเช่น Notary Public เป็นต้นกรณีใบรับรองที่ใช้ภาษาอื่นให้แนบคำแปลที่เป็นภาษาไทยหรือภาษาอังกฤษที่ผ่านการรับรองคำแปลจากสถานทูตไทยในประเทศผู้ผลิตหรือสถานทูตของผู้ผลิตในประเทศไทย หรือหน่วยงานของรัฐ หรือเอกชนที่ดำเนินธุรกิจการแปลเอกสารที่เป็นมาตรฐานสากลพร้อมใบรับรองด้วยข้อ ๔หน่วยงานที่สามารถออกใบรับรองตามข้อ ๓ อาจเป็นหน่วยงานของรัฐของประเทศผู้ผลิตหรือหน่วยงานที่ได้รับการรับรองจากหน่วยงานของรัฐหรือสถานทูตของประเทศผู้ผลิตในประเทศไทยหรือหน่วยงานรับรองที่ได้รับการรับรองโดยหน่วยงานรับรองสากลข้อ ๕ใบรับรองตามข้อ ๒ ต้องระบุเวลาสิ้นสุดของการใช้ใบรับรองนั้น ๆ เว้นแต่มีหลักฐานจากหน่วยงานที่รับรองสถานที่ผลิตดังกล่าวว่าใบรับรองยังคงมีสภาพเป็นไปตามเกณฑ์ในข้อ๒ หรือหน่วยงานที่รับรองสถานที่ผลิตดังกล่าวระบุเฉพาะ วัน เดือน ปีที่ออกใบรับรองเพียงอย่างเดียวให้อายุใบรับรองมีผลใช้ได้ไม่เกิน ๑ ปีนับจากวันที่ออกใบรับรองนั้น ๆข้อ ๖ให้ใบรับรองที่ออกตามประกาศสำนักงานคณะกรรมการอาหารและยา เรื่องใบรับรองสถานที่ผลิตสำหรับการนำเข้าอาหารตามประกาศกระทรวงสาธารณสุข (ฉบับที่ ๑๙๓)พ.ศ. ๒๕๔๓ ลงวันที่ ๙ กรกฎาคม พ.ศ. ๒๕๔๔ และประกาศสำนักงานคณะกรรมการอาหารและยาเรื่อง ใบรับรองสถานที่ผลิตสำหรับการนำเข้าอาหารตามประกาศกระทรวงสาธารณสุข(ฉบับที่ ๑๙๓) พ.ศ. ๒๕๔๓ (แก้ไขเพิ่มเติมฉบับที่ ๒) ลงวันที่ ๒๖ กรกฎาคม พ.ศ. ๒๕๔๔ยังคงมีผลใช้ได้เท่าที่ไม่ขัดหรือแย้งกับประกาศสำนักงานคณะกรรมการอาหารและยาฉบับนี้ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๑ ธันวาคม พ.ศ. ๒๕๔๔ว่าที่ร้อยตรี วิศิษฏ์ประวีณวงศ์วุฒินักวิชาการอาหารและยา ๑๐ ชช.ด้านความปลอดภัยและประสิทธิผลของผลิตภัณฑ์และการใช้ผลิตภัณฑ์ด้านสาธารณสุขรักษาราชการแทน เลขาธิการคณะกรรมการอาหารและยาพรพิมล/พิมพ์/แก้ไขจุฑามาศ/ปรับปรุง๘ ตุลาคม ๒๕๕๗[๑] ราชกิจจานุเบกษาเล่ม ๑๑๘/ตอนพิเศษ ๑๒๓ ง/หน้า ๑๒/๑๔ ธันวาคม ๒๕๔๔